Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 995

36. szabály A nemzetközi kutatási szervekre vonatkozó minimális követelmények 36.1 A minimális követelmények meghatározása A 16. cikk 3. bekezdésének c) pontjában említett minimális követelmények a következõk: (i) a nemzeti hivatalnak vagy a kormányközi szervezetnek legalább száz fõállású, a kutatások elvégzéséhez elegendõ mûszaki képzettségû alkalmazottal kell rendelkeznie; (ii) e hivatalnak vagy szervezetnek rendelkeznie kell legalább a 34. szabályban elõírt, a kutatás céljainak megfelelõen elrendezett minimum-dokumentációval papíron, mikrohordozón vagy elektronikus eszközön tárolva, vagy számára hozzáférhetõ kell, hogy legyen ilyen dokumentáció; (iii) e hivatalnak vagy szervezetnek rendelkeznie kell olyan személyzettel, amely el tudja végezni a kutatásokat a vonatkozó mûszaki területeken, és nyelvi képzettségénél fogva meg tudja érteni legalább azokat a nyelveket, amelyeken a 34. szabályban elõírt minimum-dokumentáció készült, vagy amelyekre azt lefordítják.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes